**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. október 27-i ülésére**

**Javaslat az AGORA Szombathelyi Kulturális Központ Szervezeti és Működési Szabályzatának elfogadására**

Szombathely Megyei Jogú Város Önkormányzatának Közgyűlése június havi ülésén a foglalkoztatottak jogviszonyváltozása, szeptember havi ülésén pedig új telephely (Víztorony) felvétele miatt módosította az AGORA Szombathelyi Kulturális Központ (a továbbiakban: AGORA) Alapító Okiratát.

Fentiek okán szükségessé vált az AGORA Szervezeti és Működési Szabályzatának módosítása. Egyéb változás a szóban forgó dokumentumban nem történt.

Az új SZMSZ az előterjesztés mellékletét képezi.

Szombathely Megyei Jogú Város Önkormányzata Közgyűlésének a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 6. pontja úgy rendelkezik, hogy az önkormányzat fenntartásában működő kulturális intézmények szervezeti és működési szabályzatát, valamint egyéb dokumentumait a polgármesteri jóváhagyást megelőzően a Kulturális, Oktatási és Civil Bizottság véleményezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. október „ ”**

**/: Horváth Soma :/**

**HATÁROZATI JAVASLAT**

**………/2020. (X.27.) KOCB sz. határozat**

A Kulturális, Oktatási és Civil Bizottság a „Javaslat az AGORA Szombathelyi Kulturális Központ Szervezeti és Működési Szabályzatának elfogadására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján az AGORA Szombathelyi Kulturális Központ Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal